เคยเขียนถึงร้านนี้ไปแล้วทีนึง แต่อยากเขียนอีกครั้งเพราะตอนนั้นให้ไปแค่สี่ดาว ตอนนี้ยิ่งไปกินยิ่งชอบยิ่งติดใจ นับว่าเป็นร้านอาหารประจำของบ้านเราเลยทีเดียว อาม่าอากงไม่ยอมไปกินร้านไหนนอกจากร้านนี้ ราคาเทียบกับคุณภาพถือว่าถูก ติมซำอย่างละ 60 บาทเท่านั้น แต่รสชาติอร่อยไม่แพ้ติมซำร้านดังๆ ขนมจีบกุ้งตัวใหญ่ๆเด้งๆ ทีเด็ดก็ต้องหมูกรอบไม่เป็นที่สองรองใคร หนังกรอบเนื้อนุ่มกินแล้วลืมอ้วนไปเลย ขนมผักกาดก็รสชาติดี ราดหน้าต่างๆก็อร่อยไม่ว่าจะเป็นเนื้อหรือหมูหมักนุ่มๆ และทะเลที่ให้กุ้งมาตัวมากๆ กุ้งอบเกลือสามารถกินเข้าไปเลยทั้งเปลือกรสชาติและรสสัมผัสดีมากๆ ปูผัดผงกระหรี่ไม่ว่าจะเป็นเนื้อปูหรือปูทะเลก็อร่อยมากๆ รสชาติกลมกล่อมไม่หวานจนเกินไป ขาห่านอบหม้อดินเพิ่มบะหมี่ก็เด็ดมากโดยเฉพาะเส้นบะหมี่ที่ได้คลุกเคล้ากับน้ำขาห่านพร้อมเครื่องเทศต่างๆ ที่บ้านมีแต่คนแย่งกันกินบะหมี่ ร้านนี้บอกเลยคะว่าไปแล้วไม่ผิดหวังแน่ๆ มีส่วนที่เป็น outdoor ติดริมแม่น้ำเจ้าพระยาด้วยถ้าใครอยากจะกินอาหารจีนแบบชิวๆรับลม